पुलवामाः आतंकी हमले के बाद अटारी-वाघा सीमा से माल का आयात बंद, अब उठी यह मांग  
पुलवामा के आतंकी हमले के बाद भारत का बड़ा कदम
अटारी-वाघा बॉर्डर से माल का आयात किया बंद
भारतीय व्यापारियों ने कहा- हम सरकार के फैसले के साथ खड़े हैं
पुलवामा में आतंकी हमले के बाद भारत ने अब अटारी-वाघा सीमा से माल का आयात बंद कर दिया गया है. व्यापारी राजदीप उप्पल ने कहा- सभी व्यापारी संगठन सरकार के निर्णय का समर्थन करते हैं. हालांकि, हम यह जानकर हैरान हैं कि कश्मीर का व्यापार मार्ग अब भी खुला है. इस पर तत्काल प्रतिबंध लगाने की जरूरत है. 14 फरवरी को पुलवामा में हुए आतंकी हमले में 40 सीआरपीएफ जवानों के शहीद होने के बाद से भारत ने पहले ही पाकिस्तान से मोस्ट फेवर्ड नेशन(एमएफएन) का दर्जा छीन लिया है. नहीं तो अब तक इस कटेगरी में शामिल होने के कारण पाकिस्तान को भारत से व्यापार में तमाम तरह की सहूलियतें मिलतीं थीं. 
पुलवामा की आतंकी घटना के बाद अपनी बयानबाजी से आलोचनाओं का शिकार बने कांग्रेस नेता नवजोत सिंह सिद्दू ने पीएम मोदी पर हमला बोला है. पंजाब सरकार के मंत्री नवजोत सिंह सिद्धू ने ट्वीट कर पीएम मोदी पर निशाना साधा है. पुलवामा के आत्मघाती हमले में 40 से अधिक सीआरपीएफ जवानों के शहीद होने के बाद सिद्धू ने कहा था कि कुछ लोगों की करतूत के लिए पूरे पाकिस्तान को जिम्मेदार नहीं ठहराया जा सकता. उनके इस बयान पर विरोधियों समेत सोशल मीडिया पर लोगों ने गुस्से का इजहार करना शुरू कर दिया. यहां तक कि कांग्रेस नेता दिग्विजय सिंह ने भी ट्वीट कर नवजोत सिंह सिद्धू मुद्दे पर प्रतिक्रिया दी. कहा- वह अपने दोस्त इमरान खान को आतंकवाद रोकने के लिए समझाएं, उनकी वजह से ही गाली पड़ रही है. 
Punjab: Import of goods has stopped from Attari-Wagah border following #Pulwama terrorist attack. A trader Rajdeep Uppal says, 'all trade orgs support the govt's decision. We are surprised to know that land trade routes in Kashmir are still open, making the ban ineffective." pic.twitter.com/R4iJzi4JBl